“อุตตม” มั่นใจรัฐบาล “ประยุทธ์” พาประเทศก้าวหน้า แย้มเห็นหน้า ครม.ชุดใหม่เร็วๆนี้
"อุตตม" มั่นใจรัฐบาล “ประยุทธ์” พาประเทศก้าวหน้า แย้มเห็นหน้า ครม.ชุดใหม่เร็วๆนี้
"อุตตม" มั่นใจรัฐบาล “ประยุทธ์” พาประเทศก้าวหน้า แย้มเห็นหน้า ครม.ชุดใหม่เร็วๆนี้
11 มิ.ย. 2562

นายอุตตม สาวนายน หัวหน้าพรรคพลังประชารัฐ (พปชร.) โพสต์ข้อความผ่านทางเฟซบุ๊กส่วนตัว ภายหลังเข้าร่วมพิธีรับพระบรมราชโองการโปรดเกล้าฯ แต่งตั้งพล.อ.ประยุทธ์ จันทร์โอชา ดำรงตำแหน่งนายกรัฐมนตรีว่า มั่นใจว่านับจากวันนี้ประเทศไทยจะเดินหน้าอย่างรวดเร็วและมั่นคง
ส่วนขั้นตอนแต่งตั้งคณะรัฐมนตรีนั้น ในอีกไม่กี่วันประชาชนก็จะได้ทราบถึงรายชื่อของบุคคลที่ดำรงตำแหน่งในแต่ละกระทรวง ซึ่งพรรคร่วมรัฐบาลภายใต้การนำของนายกฯ จะดำเนินการสรรหาบุคคลที่เหมาะสมกับแต่ละตำแหน่ง
ภารกิจสำคัญของชาติมีมากมาย งบประมาณ 2563 ต้องได้รับการพิจารณาอย่างเร่งด่วน โครงการสำคัญๆ จะต้องได้รับการสานต่อ เศรษฐกิจประเทศต้องขับเคลื่อน ประชาชนต้องได้รับการดูแลอย่างเท่าเทียม
“ผมยืนยันครับ ทุกสิ่งที่จะเกิดขึ้นในรัฐบาลชุดใหม่นี้ คำนึงถึงผลประโยชน์ของประชาชนและประเทศชาติเป็นสำคัญ ไม่ใช่เพื่อกลุ่มใดกลุ่มหนึ่ง” นายอุตตม กล่าว
 